CELEX: 62018TN0603R(01)
Language: el
Date: 2019-01-28 00:00:00
Title: Διορθωτικό στην ανακοίνωση στην Επίσημη Εφημερίδα για την υπόθεση T-603/18 (ΕΕ C 436 της 3.12.2018)

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/34
            
         
      Διορθωτικό στην ανακοίνωση στην Επίσημη Εφημερίδα για την υπόθεση T-603/18
      (
            Επίσημη Εφημερίδα της Ευρωπαϊκής Ένωσης C 436 της 3ης Δεκεμβρίου 2018
         )
      (2019/C 35/41)
      Η δημοσιευθείσα ανακοίνωση για την υπόθεση Τ-603/18, ΖΕ κατά Κοινοβουλίου, αντικαθίσταται από το ακόλουθο κείμενο:
      
         
            
               «Προσφυγή της 9ης Οκτωβρίου 2018 — ZE κατά Κοινοβουλίου
               (Υπόθεση T-603/18)
               ()
               Γλώσσα διαδικασίας: η ελληνική
               
                  Διάδικοι
               
               
                  Προσφεύγων: ZE (εκπρόσωπος: Π. Γιαταγαντζίδης, Δικηγόρος)
               
                  Καθού: Ευρωπαϊκό Κοινοβούλιο
               
                  Αιτήματα
               
               Ο προσφεύγων ζητεί από το Γενικό Δικαστήριο:
               
                           —
                        
                        
                           να ακυρωθεί η από 25 Σεπτεμβρίου 2018 απόφαση του Γενικού Γραμματέα του Ευρωπαϊκού Κοινοβουλίου, με την οποία διατάχθηκε σε βάρος του αναστολή ασκήσεως των καθηκόντων του μέχρι την 31η Οκτωβρίου 2018 καθώς και κάθε άλλη συναφής πράξη·
                        
                     
                           —
                        
                        
                           να καταδικασθεί το καθού στην καταβολή των δικαστικών εξόδων.
                        
                     
                  Ισχυρισμοί και κύρια επιχειρήματα
               
               Προς στήριξη της προσφυγής, ο προσφεύγων προβάλλει πέντε ισχυρισμούς.
               
                           1.
                        
                        
                           Κατά τον πρώτο ισχυρισμό, ο προσφεύγων προβάλλει καταπάτηση του δικαιώματός του σε ακρόαση, ενόψει της προσβαλλόμενης απόφασης εναντίον του.
                        
                     
                           2.
                        
                        
                           Κατά τον δεύτερο ισχυρισμό, η έκδοση της προσβαλλόμενης απόφασης έγινε με μέθοδο αλίευσης πληροφοριών, κατά παραβίαση του δικαιώματος του προσφεύγοντος στη χρηστή διοίκηση, σύμφωνα με το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
                        
                     
                           3.
                        
                        
                           Κατά τον τρίτο ισχυρισμό, παραβιάστηκε αρχή της αμεροληψίας από τον Γενικό Γραμματέα, αφού ο τελευταίος διέταξε τη διενέργεια διοικητικής έρευνας εναντίον του προσφεύγοντος, αλλά επίσης προέβει και στην έκδοση της προσβαλλόμενης απόφασης.
                        
                     
                           4.
                        
                        
                           Κατά τον τέταρτο ισχυρισμό, παραβιάζεται κατάφωρα το δικαίωμα του προσφέυγων στην προστασία της ιδιωτικής του ζωής λογω της απαγόρευσης πρόσβασης στο κτίριο της εργασείας του αλλά και στα προσωπικά του αρχεία.
                        
                     
                           5.
                        
                        
                           Κατά τον πέμπτο ισχυρισμό, η διαδικασία που ακολουθήθηκε παραβίασε το τεκμήριο της αθωότητας και της μυστικότητας της διαδικασίας, ένεκα των δηλώσεων αξιωματούχων του Κοινοβουλίου στον Τύπο.»